ဝုန်ဆွန်းထန်

**ဒေါက်တာ ဝုန်ဆွန်းထန်** (၂၆ ဧပြီ ၁၉၅၉ မွေးဖွား, အင်္ဂလိပ်: Vung Suan Thang) သည် မြန်မာ့တပ်မတော်မှ အငြိမ်းစား ဒုတိယဗိုလ်မှူးကြီး တစ်ဦးဖြစ်ပြီး ၂၀၂၆ ခုနှစ်၊ မတ်လမှစ၍ ချင်းပြည်နယ်လွှတ်တော် ကိုယ်စားလှယ် အဖြစ် တာဝန်ထမ်းဆောင်နေသည်။    

သူသည် ၂၀၂၂ ခုနှစ်၊ ဩဂုတ်လမှာစ၍ ချင်းပြည်နယ်အစိုးရအဖွဲ့၏ ဝန်ကြီးချုပ် ဖြစ်သည်။ မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈ ခုနှစ်) အောက်တွင် ချင်းပြည်နယ်အစိုးရအဖွဲ့၏ ပဉ္စမမြောက် အစိုးရအဖွဲ့အကြီးအကဲ ဖြစ်ပြီး၊ ဝန်ကြီးချုပ် ရာထူးအားဖြင့် စတုတ္ထမြောက် ဝန်ကြီးချုပ် ဖြစ်သည်။   

## ကိုယ်ရေးအချက်အလက်နှင့် ပညာရေး 
ဒေါက်တာ ဝုန်ဆွန်းထန်ကို ၁၉၅၉ ခုနှစ်၊ ဧပြီလ ၂၆ ရက်နေ့တွင် ချင်းပြည်နယ်၊ တီးတိန်မြို့နယ်၊ ငင်နှုန်းရွာ (Ngennung) ၌ မွေးဖွားခဲ့သည်။ ၎င်းသည် မူလတန်းနှင့် အလယ်တန်းပညာကို ဟားခါးမြို့တွင် သင်ယူခဲ့ပြီး၊ ၁၉၇၄-၇၅ ပညာသင်နှစ်တွင် မင်္ဂလာဒုံမြို့မှ ဆယ်တန်းစာမေးပွဲကို လေးဘာသာ ဂုဏ်ထူးဖြင့် အောင်မြင်ခဲ့သည်။ ထို့နောက် ရန်ကုန်ဆေးတက္ကသိုလ် (၁) တွင် ဆေးပညာ ဆက်လက်သင်ကြားခဲ့သည်။ 

## စစ်မှုထမ်းခြင်း 
ဒေါက်တာ ဝုန်ဆွန်းထန်သည် အငြိမ်းစားမယူမီက မြန်မာ့တပ်မတော်တွင် ဒုတိယဗိုလ်မှူးကြီးအဆင့်အထိ တာဝန်ထမ်းဆောင်ခဲ့သည်။ ၁၉၉၃ ခုနှစ်တွင် မတူပီမြို့နယ်၏ ငြိမ်ဝပ်ပိပြားရေး တည်ဆောက်ရေးဥက္ကဋ္ဌအဖြစ် တာဝန်ယူခဲ့ဖူးသည်။ ဒေါက်တာဝုန်ဆွန်းထန်သည် ၂၀၁၅ ခုနှစ်တွင် မင်္ဂလာဒုံစစ်ဆေးတက္ကသိုလ် ပါမောက္ခတာဝန်မှ အနားယူခဲ့ပြီး ကြံ့ခိုင်းရေးနှင့်ဖွံ့ဖြိုးရေးပါတီကိုယ်စားလှယ်အနေဖြင့် ၂၀၁၅ခုနှစ် ရွေးကောင်ပွဲတွင် ချင်းပြည်နယ်၌ ပါဝင်ယှဉ်ပြိုင်ခဲ့သူဖြစ်သည်။

## နိုင်ငံရေးဘဝ 
### ရွေးကောက်ပွဲ ဝင်ပြိုင်မှု 
၂၀၁၅ ခုနှစ် ပါတီစုံဒီမိုကရေစီ အထွေထွေရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ (USDP) ကိုယ်စားပြု၍ ပြည်သူ့လွှတ်တော် တီးတိန်မြို့နယ် မဲဆန္ဒနယ်မှ ဝင်ရောက်ယှဉ်ပြိုင်ခဲ့သော်လည်း ရှုံးနိမ့်ခဲ့သည်။

### ချင်းပြည်နယ်ဝန်ကြီးချုပ် 
စစ်ကောင်စီက ၂၀၂၁ ခုနှစ်တွင် အာဏာသိမ်းပြီးနောက် ချင်းပြည်နယ်အစိုးရအဖွဲ့၏ ပထမဆုံး ပြည်နယ်ကောင်စီဥက္ကဋ္ဌအဖြစ် ဦးတဲရင့်စ်စမွိုင်းနီခွဲ၊ ဒုတိယမြောက် ဝန်ကြီးချုပ်အဖြစ် ဦးငွန်ဆန်းအောင်နှင့် တတိယမြောက် ဝန်ကြီးချုပ်အဖြစ် ဒေါက်တာ ဝုန်ဆွန်းထန်တို့ကို အဆင့်ဆင့်ခန့်အပ်ခဲ့သည်။ ဒေါက်တာ ဝုန်ဆွန်းထန်ကို ၂၀၂၂ ခုနှစ်၊ ဩဂုတ်လ ၁၉ ရက်နေ့တွင် တတိယမြောက် ချင်းပြည်နယ်ဝန်ကြီးချုပ်အဖြစ် စစ်ကောင်စီက ခန့်အပ်ခဲ့ခြင်းဖြစ်သည်။

၂၀၂၅ ခုနှစ်၊ ဇူလိုင်လ ၃၁ ရက်တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီအား အမြင့်ဆုံး အုပ်ချုပ်ရေးယန္တရားအဖြစ် ပြင်ဆင်ဖွဲ့စည်းခဲ့ပြီး၊ ချင်းပြည်နယ်အစိုးရအဖွဲ့ကို ပြန်လည် ပြင်ဆင်ဖွဲ့စည်းလိုက်ရာ ဒေါက်တာဝုန်ဆွန်းထန်ကို ပြည်နယ်ဝန်ကြီးချုပ်အဖြစ် ဆက်လက်ခန့်အပ်ခဲ့သည်။ 

### ၂၀၂၅ ရွေးကောက်ပွဲ 
၂၀၂၅-၂၀၂၆ ခုနှစ် အထွေထွေ ရွေးကောက်ပွဲတွင် ကြံ့ခိုင်ရေးပါတီ၏ ကိုယ်စားလှယ်အဖြစ် ချင်းပြည်နယ်လွှတ်တော် ဟားခါးမြို့နယ် မဲဆန္ဒနယ်မှ မဲအများဆုံးအနိုင်ရစနစ်ဖြင့် ဝင်ရောက်ယှဉ်ပြိုင်ခဲ့ရာ ခိုင်လုံသောမဲ အရေအတွက် စုစုပေါင်း ၂,၀၇၀ မဲ (စုစုပေါင်းမဲ၏ ၇၂.၉၄ ရာခိုင်နှုန်း) ဖြင့် ရွေးကောက်တင်မြှောက်ခြင်း ခံခဲ့ရသည်။ သူ၏ ပြိုင်ဘက်မှာ ချင်းပြည်သစ်ကွန်ဂရက်ပါတီမှ ဦးလျန်ကျဲအို တစ်ယောက်သာ ဖြစ်သည်။ 

## ဂုဏ်ပြုခံရခြင်း 
၂၀၂၂ ခုနှစ်၊ နိုဝင်ဘာလ  ၁၇  ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၂၁၁/၂၀၂၂ အားဖြင့် စွမ်းဆောင်မှုဆိုင်ရာ ဂုဏ်ထူးဆောင်ဘွဲ့ဖြစ်သော သီရိပျံချီဘွဲ့ကို နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ မင်းအောင်လှိုင်က ချီးမြှင့်အပ်နှင်းခဲ့သည်။

## ကိုးကား 
ကဏ္ဍ:ချင်းပြည်နယ်မှ လူပုဂ္ဂိုလ်များ
ကဏ္ဍ:ချင်းပြည်နယ် ဝန်ကြီးချုပ်များ
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
ကဏ္ဍ:၁၉၅၉ မွေးဖွားသူများ